**Uzziņa Vadības komitejai**

19.04.2021.

| № | Sniedzamā informācija | Informācija par projektu |
| --- | --- | --- |
| **Ministru kabineta noteikumu projekts “Grozījumi Ministru kabineta 2020. gada 10. decembra noteikumos Nr. 750 “Kārtība, kādā 2021. gadā pašvaldībām piešķir valsts budžeta dotāciju par personām, kuras ilgstošas sociālās aprūpes iestādēs ievietotas līdz 1998. gada 1. janvārim””** |
| 1. | Projekta izstrādes nepieciešamības pamatojums | Noteikumu projekts “Grozījumi Ministru kabineta 2020. gada 10. decembra noteikumos Nr. 750 “Kārtība, kādā 2021. gadā pašvaldībām piešķir valsts budžeta dotāciju par personām, kuras ilgstošas sociālās aprūpes iestādēs ievietotas līdz 1998. gada 1. janvārim”” (turpmāk – noteikumu projekts) izstrādāts ņemot vērā veiktās izmaiņas Ministru kabineta 2017. gada 21. marta noteikumos Nr. 152 “Administratīvo teritoriju un teritoriālo vienību klasifikatora noteikumi”, kas nosaka administratīvi teritoriālās reformas rezultātā izveidoto valsts administratīvi teritoriālā iedalījuma vienību klasificēšanu. |
| 2. | Vadības darba plāna uzdevuma numuru un tā izpildes termiņu (ja nepieciešams) | Nav. |
| 3. | Projekta īss saturs | Administratīvo teritoriju viennozīmīgai identificēšanai saskaņā ar Ministru kabineta 2017. gada 21. marta noteikumiem Nr. 152 “Administratīvo teritoriju un teritoriālo vienību klasifikatora noteikumi” tiek piešķirti klasifikācijas kodi. Administratīvi teritoriālās reformas rezultātā mainās administratīvi teritoriālais iedalījums, līdz ar to tiek mainīti arī administratīvo teritoriju klasifikācijas kodi (turpmāk – ATVK). Ņemot vērā, ka uz spēkā esošo MK noteikumu Nr. 750 “Kārtība, kādā 2021. gadā pašvaldībām piešķir valsts budžeta dotāciju par personām, kuras ilgstošas sociālās aprūpes iestādēs ievietotas līdz 1998. gada 1. janvārim” (turpmāk – MK noteikumi Nr. 750) izstrādes brīdi jaunizveidojamo administratīvo teritoriju ATVK vēl nebija zināmi, II pusgada finansējuma sadalījumam ATVK netika iekļauti.Ņemot vērā iepriekš minēto, nepieciešams veikt izmaiņas MK noteikumu Nr. 750 abu pielikumu II daļā, iekļaujot jaunizveidojamo administratīvo teritoriju ATVK.  |
| 4. | Iespējamie risinājuma varianti, ja tādi pastāv | Nav citu risinājumu. |
| 5. | Par projektu nosakāmā atbildīgā amatpersona | I.Komisare, Pašvaldību finansiālās darbības uzraudzības un finansēšanas departamenta direktore |
| 6. | Nosakāmais projekta sagatavotājs | L.Locāne, Pašvaldību finansiālās darbības uzraudzības un finansēšanas departamenta Pašvaldību finansēšanas nodaļas vecākā eksperte |
| 7. | Darba grupas vadītājs un iespējamais sastāvs | Darba grupa nav nepieciešama. |
| 8. | Sabiedrības līdzdalība | Noteikumu projekts tiks saskaņots ar Latvijas Pašvaldību savienību. Informācija par noteikumu projektu tiks publicēta Finanšu ministrijas mājas lapā sadaļā “Sabiedrības līdzdalība”. Viedokli var sniegt līdz 30.04.2021. |
| 9. | Ministrijas struktūrvienības un padotības iestādes, ar kurām projekts jāsaskaņo | Finanšu ministrijas Juridiskais departaments,Valsts kase |
| 10. | Saskaņošanas termiņš | Līdz 30.04.2021. |
| 11. | Prognozējamā projekta finansiālā ietekme uz valsts budžetu | Nav attiecināms. |
| 12. | Tiesību akta pieņemšanas kalendārais plāns | Plānots virzīt kā MK lietu un iesniegt Valsts kancelejā līdz 01.06.2021. |
| 13. | Uzziņas sagatavotājs | L.Locāne, Pašvaldību finansiālās darbības uzraudzības un finansēšanas departamenta Pašvaldību finansēšanas nodaļas vecākā eksperte |
| Uzziņu iesniedza: Pašvaldību finansiālās darbības uzraudzības un finansēšanas departamenta Pašvaldības finansēšanas nodaļas vecākā eksperte L.Locāne |
| Tālrunis, e-pasts: 67083876, Lasma.Locane@fm.gov.lv Uzziņa iesniegta 15.04.2021. |